open-index/open-wikipedia-markdown huggingface dataset:
জুটারমির

**জুটারমির** () দক্ষিণ হল্যান্ড প্রদেশের পশ্চিম নেদারল্যান্ডসের একটি শহর। পৌরসভা আয়তন ৩৭.০৫ বর্গকিমি (১৪.৩১ বর্গমাইল) যার ২.৫০ বর্গকিমি (০.৯৭ বর্গমাইল) জল। ১৯৬০-এর দশকের শেষভাগ পর্যন্ত এটি একটি ছোট্ট গ্রাম ছিল, এর জনসংখ্যা ১৯৫০ সালে ছিল ৬,৩৯২।  ২০১৩ সালের মধ্যে বেড়ে দাঁড়িয়েছে ১২৩,৩৩৮, যা রটারড্যাম ও দি হেগের পরে দক্ষিণ হল্যান্ড প্রদেশের তৃতীয় বৃহত্তম জনসংখ্যার শহর।

জুটারমিরের নাম (ডাচ ভাষায় "মিঠা পানির হ্রদ") শহরের উত্তর দিকের প্রাক্তন হ্রদকে বোঝায় (১৬১৪ সালে পুনরুদ্ধার করা)। কারণ নামটি আক্ষরিক অর্থে "মিষ্টি হ্রদ" হিসাবে অনুবাদ করে স্থানীয় বাসিন্দারা জুটারমিরকে "সুইট লেক সিটি" নামে অভিহিত করেন।

## তথ্যসূত্র

## বহিঃসংযোগ
* অফিসিয়াল ওয়েবসাইট (ডাচ)

বিষয়শ্রেণী:দক্ষিণ হল্যান্ডের পৌরসভা
বিষয়শ্রেণী:ভিডিও ক্লিপযুক্ত নিবন্ধ
কুমিল্লা ইউসুফ হাই স্কুল

**কুমিল্লা ইউসুফ হাই স্কুল** বা *কুমিল্লা ইউসুফ উচ্চ বিদ্যালয়*, কুমিল্লা জেলার একটি ঐতিহ্যবাহী শিক্ষাপ্রতিষ্ঠান।

## ইতিহাস
কুমিল্লা জেলার শতাব্দী প্রাচীন একটি ঐতিহ্যবাহী শিক্ষাপ্রতিষ্ঠান এটি। জমিদার আলী নওয়াব চৌধুরী তার পিতা নবাব ইউসুফ আলী চৌধুরীর নামে ১৮৭৯ সালে বিদ্যালয়টি প্রতিষ্ঠা করেন। এটি ব্রিটিশ শাসনামলে কুমিল্লায় শিক্ষার বিস্তারের অংশ হিসেবে গড়ে ওঠা কয়েকটি পুরাতন বিদ্যালয়ের একটি। সেই সময়ে বিদ্যালয়টি ইংরেজি মাধ্যমিক শিক্ষার বিস্তারে গুরুত্বপূর্ণ ভূমিকা রাখে।

## একাডেমিক তথ্য
বিদ্যালয়টিতে মাধ্যমিক পর্যায় পর্যন্ত পাঠদান করা হয়। এটি সরকার অনুমোদিত ও এমপিওভুক্ত একটি শিক্ষা প্রতিষ্ঠান। এখানে শিক্ষার্থীদের জন্য নিয়মিত ক্লাস, পরীক্ষাসহ সহ-শিক্ষা কার্যক্রমও পরিচালিত হয়।

## খেলাধুলা ও অন্যান্য কার্যক্রম
বিদ্যালয়টিতে শিক্ষার্থীদের জন্য ক্রীড়া ও সাংস্কৃতিক কার্যক্রম পরিচালিত হয়। ফুটবল, ক্রিকেট, হকি ইত্যাদি খেলাধুলায় অংশগ্রহণ করে থাকে।

## গুরুত্বপূর্ণ তথ্য
* **EIIN নম্বর**: ১০৫৭৫৫
* **অবস্থান**: বজ্রপুর, কুমিল্লা সদর দক্ষিণ, কুমিল্লা জেলা, বাংলাদেশ
* **ধরণ**: বেসরকারি, সরকারী সহায়তাপ্রাপ্ত
* **শিক্ষার স্তর**: মাধ্যমিক

## বিশিষ্ট প্রাক্তন শিক্ষার্থী
* মোতাহের হোসেন চৌধুরী – খ্যাতনামা সাহিত্যিক ও শিক্ষাবিদ; তিনি এ বিদ্যালয়ে শিক্ষকতা ও করেছিলেন।

## আরও দেখুন
* কুমিল্লা শিক্ষা বোর্ড
* বাংলাদেশের মাধ্যমিক বিদ্যালয় তালিকা

## তথ্যসূত্র


* https://www.sohopathi.com/comilla-yusuf-high-school/
* https://bn.tbsnews.net/bangladesh/education
* https://moedu.portal.gov.bd/sites/default/files/files/moedu.portal.gov.bd
* https://emiss.gov.bd/
* https://bangla.bdnews24.com/

## বহিঃসংযোগ
* Comilla Yusuf High School – Sohopathi
*জাতীয় তথ্য বাতায়নে ''কুমিল্লা ইউসুফ হাই স্কুল'' 
*কুমিল্লা শিক্ষা বোর্ড এ ''ইউসুফ কুমিল্লা ইউসুফ হাই স্কুল'' 

বিষয়শ্রেণী:১৮৭৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কুমিল্লা জেলার বিদ্যালয়
বিষয়শ্রেণী:১৮৭৯-এ ব্রিটিশ ভারতে প্রতিষ্ঠিত
বিষয়শ্রেণী:বিদ্যালয়
বিষয়শ্রেণী:কুমিল্লা জেলার শিক্ষা প্রতিষ্ঠান
বিষয়শ্রেণী:বাংলাদেশের মাধ্যমিক বিদ্যালয়
দাইয়ুস

**দাইয়ুস** বা **দাইউস** () হল আরবি-ধাতুমুল হতে আগত একটি পরিভাষা, যার দ্বারা এমন ব্যক্তিকে বোঝায়, যে তার আত্মীয় স্বজন বা দাম্পত্য সঙ্গীর আশালীন আচরণের ব্যাপারে উদাসীন বা সহনশীল। আরও স্পষ্টভাবে বললে এর দ্বারা এমন পুরুষকে বোঝায়, যার মধ্যে তার পরিবারের নারী সদস্যদের প্রতি পিতৃসম ও তার স্ত্রীর প্রতি পৌরুষেয় নিরাপত্তা প্রদানের যে অহংবোধ (গাইরাহ অর্থাৎ প্রতিরক্ষামূলক ঈর্ষা) তাতে তার ঘাটতি থাকে। ইংরেজিতে শব্দটির বিভিন্নরকম প্রতিবর্ণীকরণ হয় এবং ইংরেজি ভাষায় এর পারিভাষিক শব্দ হল cuckold বা wittold (অসৎপতি)।

## হাদিস
কুরআনে না, কিন্তু হাদিসে দাইয়ুস শব্দটির উল্লেখ রয়েছে,

## তথ্যসূত্র

বিষয়শ্রেণী:আরবি শব্দ ও বাক্যাংশ
বিষয়শ্রেণী:লিঙ্গ ও ইসলাম
বিষয়শ্রেণী:ইসলামে যৌনতা
বিষয়শ্রেণী:ইসলামে শালীনতা
আবাজা ছাগল

**আবাজা** উত্তর-পূর্ব তুরস্কের ছাগলের একটি দেশীয় জাত। এদের দুধের জন্য পালন করা হয়,  তবে এদের তুলনামূলকভাবে মাংসের উৎপাদন ভাল ।  সামান্য সংখ্যক হওয়ার কারণে এরা নিজেদের গোত্রের মধ্যেই বংশ বিস্তার করে, যার কারণে এরা "ঝুঁকিতে" রয়েছে। 

দুগ্ধ ছাগল হিসাবে এই জাতটির বাঁট ভাল উন্নত এবং গড়ে প্রায়  দুধের ফলন পাওয়া যায় ।  আবাজা ছাগল থেকে উৎপাদিত দুধ আবাজা পনির তৈরি করতে ব্যবহৃত হয়। এটি একটি জাতীয় ও আন্তর্জাতিক খ্যাতিসম্পন্ন সেমি-হার্ড, হালকা নুনযুক্ত পনির। 

## তথ্যসূত্র

বিষয়শ্রেণী:ছাগল
বিষয়শ্রেণী:তুরস্কের ছাগলের প্রজাতি
বানৌজা শৈবাল

বাংলাদেশ নৌবাহিনী জাহাজ (সংক্ষেপেঃ বানৌজা) শৈবাল একটি রিভার-শ্রেণীর রূপান্তরিত জরিপ জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

## ইতিহাস
বানৌজা শৈবাল জাহাজটি ব্রিটিশ রাজকীয় নৌবাহিনীতে এইচএমএস হেলফোর্ড (এম২০০৬) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর সাউথ ওয়েলস ডিভিশনে নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি একটি জরিপ জাহাজ হিসেবে ব্যবহৃত হয়।
## বৈশিষ্ট্য ও যান্ত্রিক কাঠামো
বানৌজা শৈবাল জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন । জাহাজটিতে রয়েছে ২টি  ক্ষমতা সম্পন্ন রাস্টন ৬আরকেসি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম।

## রণসজ্জা
বানৌজা শৈবাল জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
* ১টি বোফোর্স ৪০ মিমি কামান;
* ২টি এল৪৪এ১ ৭.৬ মিমি স্বয়ংক্রিয় মেশিনগান।

## তথ্যসূত্র

বিষয়শ্রেণী:বাংলাদেশ নৌবাহিনীর জাহাজ
খলিল আহমেদ

**খলিল আহমেদ** (জন্মঃ ৫ ডিসেম্বর ১৯৯৭) হলেন একজন ভারতীয় ক্রিকেটার। ২০১৮ সালের সেপ্টেম্বর মাসে জাতীয় দলে তার অভিষেক ঘটে।

## প্রথম জীবন এবং পটভূমি
খলিলের পিতা খুরশিদ আহমেদ টঙ্ক শহরের নিকটে একটি গ্রামে সেবক হিসেবে কর্মরত ছিলেন। খলিলের বাবা-মা চেয়েছিলেন তিনি একজন ডাক্তার হন এবং তার ক্রিকেট একাডেমিতে যোগ দেয়ার বিষয়ে নারাজ ছিলেন। তবে খলিল ১২ বছর বয়সেই একটি ক্রিকেট একাডেমিতে যোগদান করেছিলেন।

## ঘরোয়া কেরিয়ার
৫ ফেব্রুয়ারি, ২০১৭তে রাজস্থানের হয়ে ২০১৬-১৭ আন্তঃ রাজ্য টুয়েন্টি২০ প্রতিযোগিতাতে খলিলের টুয়েন্টি২০ অভিষেক ঘটে। টি-টোয়েন্টি অভিষেকের আগে থেকেই, তিনি ২০১৬ অনূর্ধ্ব -১৯ ক্রিকেট বিশ্বকাপের জন্য গঠিত ভারত দলের অংশ ছিলেন। ২০১৭ সালের ৬ অক্টোবর, ২০১৭-১৮ রঞ্জি ট্রফিতে রাজস্থানের হয়ে প্রথম শ্রেণির ক্রিকেটে তার অভিষেক ঘটে।

জানুয়ারি ২০১৮তে, সানরাইজার্স হায়দরাবাদ ২০১৮ আইপিএলের নিলামে তাকে কিনে নেয়।

২০১৮ সালের ৫ ফেব্রুয়ারি, ২০১৭-১৮ বিজয় হাজারে ট্রফিতে রাজস্থানের হয়ে লিস্ট এ ক্রিকেটে তার অভিষেক ঘটে।

## আন্তর্জাতিক ক্যারিয়ার
সেপ্টেম্বর ২০১৮তে, ২০১৮ এশিয়া কাপের জন্য খলিলকে ভারতের একদিনের আন্তর্জাতিক দলে (ওয়ানডে) দলে অন্তর্ভুক্ত করা হয়।  ১৮ সেপ্টেম্বর, ২০১৮তে হংকংএর বিরুদ্ধে ভারতের হয়ে একদিনের আন্তর্জাতিক ক্রিকেটে তার অভিষেক হয়। 

অক্টোবর ২০১৮তে, ওয়েস্ট ইন্ডিজের বিপক্ষে সিরিজের জন্য ভারতের টি২০ আন্তর্জাতিক (টি২০আই) দলে খলিলের নাম ঘোষণা করা হয়। ওয়েস্ট ইন্ডিজের বিপক্ষে ৪ নভেম্বর, ২০১৮তে ভারতের হয়ে তিনি আন্তর্জাতিক টি২০তে আত্মপ্রকাশ করেন। 

## তথ্যসূত্র

## বহিঃসংযোগ
* 

বিষয়শ্রেণী:ভারত এ-দলের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:রাজস্থানের ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:ভারত এ-দলের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:ভারতীয় মুসলিম
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:এসেক্সের ক্রিকেটার
আমান স্টেডিয়াম

**আমান স্টেডিয়াম (আমানি স্টেডিয়াম** নামেও পরিচিত**)** ১৯৭০ সালে নির্মিত তানজানিয়ার স্বায়ত্তশাসিত অঞ্চল জানজিবারের প্রধান ক্রীড়া আয়োজনস্থল। ১৫,০০০ দর্শক ধারণে সক্ষম স্টেডিয়ামটি জানজিবারের রাজধানী জানজিবার সিটিতে অবস্থিত। স্টেডিয়ামটি মূলত ফুটবল, মল্লক্রীড়ার জন্য বহুল ব্যবহৃত। এছাড়াও জানজিবারের বিভিন্ন জাতীয় দিবস যেমন- জানজিবার বিপ্লবের বর্ষপূর্তি অনুষ্ঠান এই স্টেডিয়ামে আয়োজিত হয়। স্টেডিয়ামটি আফ্রিকা মহাদেশে চীনের 'স্টেডিয়াম' কূটনীতির প্রথম নিদর্শন হিসেবে পরিচিত।

## ইতিহাস
বাম|থাম্ব|জানজিবার বিপ্লবের ৪০ বছর পূর্তি অনুষ্ঠান
স্টেডিয়ামটি ক্রীড়া ছাড়াও রাজনৈতিক ও কূটনৈতিক কারণে উল্লেখযোগ্য। এটি চীন সরকারের আর্থিক সহায়তায় নির্মাণের পর ১৯৭০ সালে উদ্বোধন করা হয়। স্থাপনাটি ১৯৭০-এর পর কয়েক দশক আফ্রিকা মহাদেশ, ল্যাটিন আমেরিকা ও ইউরোপের কতিপয় দেশে চীন সরকারের 'স্টেডিয়াম কূটনীতি' প্রসারের প্রথম সফল কর্ম।

জানিজিবারের দুই জনপ্রিয় রাজনৈতিক দল *আফ্রো-সিরাজি পার্টি* ও *ট্যাঙ্গানিকা আফ্রিকান ন্যাশনাল ইউনিয়ন* একত্রে জোট গঠনের গুরুত্বপূর্ণ ঘটনাটি এই স্টেডিয়ামে ঘটেছিল। ১৯৭৭ সালের ৫ ফেব্রুয়ারি এই স্টেডিয়ামে একটি সম্মেলনের মাধ্যম দল দুইটি একত্রিত হয়ে *চামা চা মাপিন্দুজি* নামে একটি নতুন রাজনৈতিক দল হিসেবে আত্মপ্রকাশ করে, নবগঠিত দলটি পরবর্তীতে জানজিবারের সবচেয়ে দীর্ঘ সময়ের শাসকদলে পরিণত হয়। জানজিবারের রাষ্ট্রপতিরা এখানে শপথ গ্রহণ করেন, তারমধ্যে ২০০০ সালের ৮ নভেম্বর রাষ্ট্রপতি আমানি আবেইদ কারুমে'র শপথ গ্রহণ অনুষ্ঠান উল্লেখযোগ্য। এছাড়াও প্রতিবছর ১২ জানুয়ারি জানজিবার বিপ্লব স্মরণে এই স্টেডিয়ামে জাতীয় কুুুচকাওয়াজ অনুষ্ঠান হয়।

স্টেডিয়ামটি চীনের সহায়তায় বেশ কিছু সংস্কারের পর ২০১০ সালে আবার চালু করা হয়।

## বৈশিষ্ট্য
১৫,০০০ দর্শক ধারণক্ষম স্টেডিয়ামের মধ্যমাঠটি ফুটবল খেলার জন্য ব্যবহার করা হয়, ফুটবল মাঠের চারপাশে মল্লক্রীড়ার দৌড়ের ট্র্যাক বসানো। স্টেডিয়ামের পশ্চিমাংশে ছাউনী ও প্যাভিলিয়ন সহ দর্শক আসন বসানো হয়েছে। দিবা-রাত্রীর খেলা আয়োজনের জন্য স্টেডিয়ামটির পূর্ব ও পশ্চিম দর্শকাসনের পেছনে বৈদ্যুতিক বাতি সুবিধা উপলব্ধ আছে।

## তথ্যসূত্র

## বহিঃসংযোগ

* ওয়ার্ল্ড স্টেডিয়ামের চিত্র 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:বহুমুখী স্টেডিয়াম
বিষয়শ্রেণী:১৯৭০-এ প্রতিষ্ঠিত
মধ্য এশিয়ার ইতিহাস

**মধ্য এশিয়ার ইতিহাস** মধ্য এশিয়ায় বসবাসরত বিভিন্ন মানুষের ইতিহাস নিয়ে গঠিত। মানুষের জীবনধারা প্রাথমিকভাবে অঞ্চলের জলবায়ু ও ভূগোল দ্বারা নির্ধারিত হয়। এই অঞ্চলের শুষ্কতা কৃষিকে কঠিন করে তোলে এবং সমুদ্র থেকে দূরত্ব অঞ্চলটিকে অনেক বাণিজ্য থেকে বিচ্ছিন্ন করে দেয়। সুতরাং, এই অঞ্চলে কয়েকটি বড় শহর গড়ে উঠে। এই এলাকাতে সহস্রাব্দের জন্য স্তেপের যাযাবর অশ্বরোহীরা আধিপত্য বিস্তার করে।

স্তেপের যাযাবর এবং মধ্য এশিয়ার আশেপাশে বসতি স্থাপনকারী মানুষের মধ্যে সম্পর্ক বিরোধপূর্ণ হিসাবে চিহ্নিত হয়। যাযাবর জীবনযাত্রা যুদ্ধের পক্ষে বেশ উপযোগী ছিল এবং তাদের অশ্বরোহী তীরন্দাজদের ধ্বংসাত্মক কৌশল ও দক্ষতার কারণে স্তেপের ঘোড়া চালকরা বিশ্বের সবচেয়ে সামরিকভাবে শক্তিশালী ব্যক্তি হয়ে ওঠেন।  পর্যায়ক্রমে, উপজাতি নেতারা বা বেশ কয়েকটি উপজাতি পরিবর্তিত পরিস্থিতির কারণে তাদেরকে একটি একক সামরিক বাহিনীতে সংগঠিত করতে বাধ্য হয়, যার ফলে প্রায়শই বিজয়ের প্রচারণা শুরু হত, বিশেষত আরও 'সভ্য' অঞ্চলে। এই ধরনের কয়েকটি উপজাতির জোটের মধ্যে হুনদের ইউরোপ আক্রমণ, মাওয়ারাননহরে বিভিন্ন তুর্কিদের অভিবাসন, চীনের উপর উ হু আক্রমণ এবং উল্লেখযোগ্যভাবে ইউরেশিয়ার বেশিরভাগ অংশে মঙ্গোল বিজয় অন্তর্ভুক্ত ছিল।

যাযাবরদের আধিপত্য ষোড়শ শতাব্দীতে শেষ হয়, কারণ আগ্নেয়াস্ত্রগুলি জনবসতিদের এই অঞ্চলের নিয়ন্ত্রণ অর্জন করতে দিয়েছিল। রুশ সাম্রাজ্য, চীনের কিং রাজবংশ এবং অন্যান্য শক্তিগুলি এই অঞ্চলে প্রসারিত হয় এবং উনিশ শতকের শেষের দিকে মধ্য এশিয়ার বেশিরভাগ অংশ দখল করে। ১৯১৭ সালে রাশিয়ান বিপ্লবের পরে সোভিয়েত ইউনিয়ন বেশিরভাগ মধ্য এশিয়াকে অন্তর্ভুক্ত করে; শুধুমাত্র মঙ্গোলিয়া এবং আফগানিস্তানই নামমাত্র স্বতন্ত্র ছিল, যদিও মঙ্গোলিয়া একটি সোভিয়েত উপগ্রহ রাষ্ট্র হিসাবে বিদ্যমান ছিল এবং বিশ শতকের শেষদিকে সোভিয়েত সৈন্যরা আফগানিস্তান আক্রমণ করে। মধ্য এশিয়ার সোভিয়েত অঞ্চলগুলি অনেক শিল্পায়ন ও অবকাঠামো নির্মাণ দেখেছিল, তবে স্থানীয় সংস্কৃতির দমন ও জাতিগত উত্তেজনার ঘটনা ঘটে এবং পরিবেশগত সমস্যাও সৃষ্টি হয়।

## তথ্যসূত্র

## বহিঃসংযোগ
*New Directions Post-Independence from the Dean Peter Krogh Foreign Affairs Digital Archives

বিষয়শ্রেণী:মধ্য এশিয়ার ইতিহাস
বিষয়শ্রেণী:প্রাগৈতিহাসিক এশিয়া
বিষয়শ্রেণী:মধ্য এশিয়ার ভূগোল
নুরুল আলম

**নুরুল আলম** বাংলাদেশের চট্টগ্রাম জেলার রাজনীতিবিদ যিনি চট্টগ্রাম-৭ আসনের সংসদ সদস্য ছিলেন।

## প্রাথমিক জীবন
নুরুল আলম চট্টগ্রাম জেলায় জন্মগ্রহণ করেন।

## রাজনৈতিক জীবন
নুরুল আলম এলডিপির রাজনীতি সাথে যুক্ত। পূর্বে তিনি বাংলাদেশ জাতীয়তাবাদী দলের সাথে ছিলেন। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হিসেবে চট্টগ্রাম-৭ আসন থেকে সংসদ সদস্য নির্বাচিত হন।

১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে, ১২ জুন ১৯৯৬ সালের সপ্তম জাতীয় সংসদ নির্বাচনে স্বতন্ত্র প্রার্থী হিসেবে ও ২০১৮ সালের একাদশ জাতীয় সংসদ নির্বাচনে এলডিপির হয়ে জাতীয় ঐক্যফ্রন্টের প্রার্থী হিসেবে চট্টগ্রাম-৭ আসন থেকে তিনি পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:লিবারেল ডেমোক্রেটিক পার্টি (বাংলাদেশ) এর রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:চট্টগ্রাম জেলার ব্যক্তি
অ্যাঙ্গোরা ছাগল

থাম্ব|250x250পিক্সেল| একটি অ্যাঙ্গোরা ছাগল।
**অ্যাঙ্গোরা ছাগল** (  ) পোষা ছাগলের একটি জাত, ঐতিহাসিকভাবে এই প্রজাতিটি অ্যাঙ্গোরা নামে পরিচিত। এই প্রজাতি চাকচিক্যপূর্ণ তন্তু উৎপাদন করে, যা অ্যাঙ্গোরা ছাগলের লোম (মোহের) নামে পরিচিত।

## ইতিহাস
অ্যাঙ্গোরা ছাগলকে কেউ কেউ মধ্য এশীয় সাপশিঙি বনছাগলের ( *ক্যাপ্রা ফ্যালকোনারি* ) প্রত্যক্ষ বংশধর হিসাবে বিবেচনা করে।   প্যালিওলিথিকের আশেপাশে তারা এই অঞ্চলে রয়েছে।  ১৯৩৮-১৯৫২ সালের তুর্কি ৫০ লিরা নোটের বিপরীতে অ্যাঙ্গোরা ছাগলের চিত্র চিত্রিত করা হয়েছিল। 

### ইউরোপের
প্রথম অ্যাঙ্গোরা ছাগল প্রায় ১৫৫৪ সালের দিকে ইউরোপে নিয়ে এসেছিল পঞ্চম চার্লস, পবিত্র রোমান সম্রাট, তবে পরবর্তী আমদানির মতো এটি খুব বেশি সফল হয়নি।

### অস্ট্রেলিয়া
অ্যাঙ্গোরা ছাগল প্রথম অস্ট্রেলিয়ায় ১৮৩২ এবং ১৮৩৩ সালে আমদানি করা হয়েছিল। তারা ফ্রান্সে এম পোলোনসির অধ্যয়ন থেকে নিউ সাউথ ওয়েলসের রাবির রিলি পরিবারের সম্পত্তিতে এসেছিল। অ্যাঙ্গোরার খাঁটি বংশোদ্ভূত পরবর্তী বছর থেকে ১৮৭৩ অবধি নিউ সাউথ ওয়েলস, ভিক্টোরিয়া এবং পরে দক্ষিণ অস্ট্রেলিয়ায় সম্পত্তি হিসাবে আমদানি করা হয়েছিল। এটা অন্যান্য রাজ্য অনুসরণ করেছে এবং ১৮৭৩ সালে দক্ষিণ আফ্রিকা এবং ১৮৯০ এবং ১৯১০ সালের মধ্যে মার্কিন যুক্তরাষ্ট্র থেকে আমদানি করা হয়েছিল।

## বৈশিষ্ট্য
থাম্ব| অ্যাঙ্গোরা ছাগল সাধারণত সাদা, তবে রঙিন অ্যাঙ্গোরা জনপ্রিয়তার সাথে বেড়ে চলেছে।
অ্যাঙ্গোরা ছাগলের লোমকে মোহের বলে ডাকা হয়**।** একটি ছাগল প্রতি বছর চার থেকে পাঁচ কেজি পর্যন্ত লোম উৎপাদন করে।

তুরস্ক, আর্জেন্টিনা, আমেরিকা যুক্তরাষ্ট্র এবং দক্ষিণ আফ্রিকা মোহের শীর্ষ উৎপাদক।  মাধ্যম উৎপাদকদের মধ্যে নিউজিল্যান্ড  এবং অস্ট্রেলিয়া অন্তর্ভুক্ত । দীর্ঘদিন ধরে, অ্যাঙ্গোরা ছাগল তাদের সাদা কোটের জন্য প্রজনন করেছিল। ১৯৯৮ সালে, ব্রিডার্স অ্যাসোসিয়েশন রঙিন অ্যাঙ্গোরার প্রজনন প্রতিষ্ঠিত করে।  এখন, অ্যাঙ্গোরা ছাগল সাদা, কালো (ধূসর এবং রূপা থেকে গভীর কালো), লাল (ছাগলটি বড় হওয়ার সাথে সাথে বর্ণটি বিবর্ণ হয়ে যায়) এবং বাদামী তন্তু উৎপাদন করে।

অ্যাঙ্গোরা ছাগল সমজাতীয় প্রাণীদের তুলনায় বহিরাগত পরজীবীর ( একটোপারাসাইটস ) চেয়ে বেশি সংবেদনশীল, কারণ তাদের কোট নষ্ট হয়।

## আরো দেখুন

*
* অ্যাঙ্গোরা বিড়াল
* অ্যাঙ্গোরা খরগোশ

## তথ্যসূত্র

বিষয়শ্রেণী:তুরস্কের ছাগলের প্রজাতি
সোফিয়া ইয়োভানভিচ

**সোফিয়া ইয়োভানভিচ** (; ১৮৯৫–১৯৭৯) একজন সার্বীয় যুদ্ধের নায়িকা ছিলেন, যিনি বলকান যুদ্ধ এবং প্রথম বিশ্বযুদ্ধে যুদ্ধ করেছিলেন। তিনি *সোফ্রোনজি জোভানোভি* পুরুষ নাম নিয়ে সার্বীয় সেনাবাহিনীতে যোগ দিয়েছিলেন, যখন প্রথম বিশ্বযুদ্ধ শুরু হয় এবং সার্বিয়ার উপর অস্ট্রিয়া আক্রমণ শুরু করে। তিনি অস্ট্রিয়া-হাঙ্গেরি এবং জার্মান সেনাবাহিনীর হাত থেকে ১৯১৫ সালের অক্টোবরে বেলগ্রেডকে রক্ষা করেছিলেন। তিনি আলবেনিয়া হয়ে সার্বীয় সেনাবাহিনীর পশ্চাদপসরণে উপস্থিত ছিলেন (শীতকাল, ১৯১৫-১৬)। তিনি ম্যাসিডোনীয় ফ্রন্ট এবং ১৯১৮ সালের নভেম্বরে বেলগ্রেডের স্বাধীনতা যুদ্ধে অংশ নিয়েছিলেন। 

তাঁকে "জিনি ডি'আর্ক সার্বি" ("সার্বিয়ার জোয়ান অব আর্ক ") বলা হত।  

## আরো দেখুন
* আন্তোনিজা জাভর্নিক 
* ফ্লোরা স্যান্ডস 
* লেসলি জয় হোয়াইটহেড 
* সামরিক বাহিনীতে মহিলা 

## তথ্যসূত্র

## বহিঃসংযোগ
* 

বিষয়শ্রেণী:১৯৭৯-এ মৃত্যু
বিষয়শ্রেণী:১৮৯৫-এ জন্ম
বিষয়শ্রেণী:মহিলা সৈনিক
বিষয়শ্রেণী:সার্বিয়ান সৈনিক
বিষয়শ্রেণী:যুদ্ধকালীন নারী ক্রসড্রেসার
বিষয়শ্রেণী:নারী সৈনিক
সিসোয়াথ মনিরেথ

যুবরাজ **সিসোয়াথ মনিরেথ** (; ২৫ নভেম্বর ১৯০৯ &#x2013; সেপ্টেম্বর ১৯৭৫ ) ফরাসী প্রতিরক্ষা সময়কালে ১৭ অক্টোবর ১৯৪৫ থেকে ১৫ ডিসেম্বর ১৯৪৬ পর্যন্ত কম্বোডিয়ার প্রধানমন্ত্রী ছিলেন। তিনি তৎকালীন রাজপরিবারের সিসোয়াথ বংশের অন্যতম বিশিষ্ট সদস্য ছিলেন, এর আগে তিনি ফরাসী কর্তৃপক্ষ নোরোডোম সিহানুকের পক্ষে সিংহাসনে অধিষ্ঠিত হয়েছিলেন, যাকে তারা আরও প্রশংসনীয় বলে মনে করতেন। রাজকুমার অবশ্য সিহানুকের রাজত্বকালে সিংহাসনের উত্তরাধিকারী ছিলেন।

১৯৩৯ থেকে ১৯৪৫ সাল পর্যন্ত তিনি দ্বিতীয় বিশ্বযুদ্ধে ফ্রান্সের হয়ে লড়াই করেছিলেন।

## প্রারম্ভিক জীবন
মূল কম্বোডিয় স্কাউট আন্দোলন *আঙ্কার খামারাক কায়ারিথ* ১৯৩৪ সালে যুবরাজ *সিসোয়াথ মনিরেথ* এবং টেম ইম এবং পোক থিয়েমসহ অন্যান্য নেতাদের নির্দেশনায় প্রতিষ্ঠিত হয়েছিল। কম্বোডিয় স্কাউটিংয়ের এই প্রথম যুগটি বিভিন্ন প্রদেশে ছড়িয়ে পড়ে এবং এক হাজারেরও বেশি সংখ্যক সদস্য এতে যোগ দেয়।

## অফিসের সময়কাল
প্রধানমন্ত্রী হিসাবে তাঁর প্রথম কাজ ছিল আধুনিক কম্বোডীয় সেনাবাহিনী তৈরি করা। দ্বিতীয় বিশ্বযুদ্ধে জাপানিদের পরাজয়ের পরে কম্বোডিয়ায় ক্ষমতায় ফিরে আসা ফরাসিদের সম্মতি অর্জন করার পরে, যুবরাজ মনিরেথ সাবেক ঔপনিবেশিক এনসিও থেকে একটি আদিবাসী সেনাবাহিনীর ভিত্তি গড়ে তুলতে সফল হন, ১৯৪৬ সালের ২০ নভেম্বর খেমার মিলিটারি কনভেনশন অনুযায়ী যাদের মিশন ছিল রাজার সার্বভৌমত্বকে সমর্থন করা, অভ্যন্তরীণ সুরক্ষা দেয়া এবং দেশের সীমান্তরক্ষীদের রক্ষা করা। 

পরবর্তী বছরগুলিতে, যুবরাজ মনিরেথ সাময়িকভাবে ৬ এপ্রিল থেকে ১৩ ই জুন, ১৯৬০ অবধি রিজেন্সি কাউন্সিলের চেয়ারম্যানের পদে দায়িত্ব পালন করেছিলেন।

## আরো দেখুন

* রাজকীয় কম্বোডীয় সেনাবাহিনী
* কম্বোডিয়ায় স্কাউটিং এবং গাইডিং

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:কম্বোডীয় রাজপুত্র
বিষয়শ্রেণী:দ্বিতীয় বিশ্বযুদ্ধের সামরিক কর্মকর্তা
বিষয়শ্রেণী:কম্বোডিয়ার প্রধানমন্ত্রী
বিষয়শ্রেণী:দ্বিতীয় বিশ্বযুদ্ধের ফরাসি সামরিক কর্মকর্তা
বিষয়শ্রেণী:রাজপুত্র
মার্গারেট বার্থোলোমি

**মার্গারেট বার্থোলোমি** (৮ অক্টোবর ১৯০৩ - ১৮ অক্টোবর ১৯৪৩) ছিলেন দ্বিতীয় বিশ্বযুদ্ধের সময় কর্তব্যরত অবস্থায় মারা যাওয়া প্রথম এবং একমাত্র মহিলা সিভিল এয়ার প্যাট্রোল সদস্য।  

## জীবনী
লেফট্যান্ট মার্গারেট বার্থোলোমি সিভিল এয়ার প্যাট্রোলের ওহাইও উইংয়ের ১৫৪তম চার্টার সদস্য ছিলেন, পাশাপাশি স্কোয়াড্রন ৫১১১-১ -এর ফ্লাইট সি -এর ফ্লাইট লিডার ছিলেন। স্কোয়াড্রন ৫১১১-১ আসল সিনসিনাটি স্কোয়াড্রন ছিল এবং লুনকেন বিমানবন্দরে অবস্থিত ছিল। ফ্লাইট সি একটি সর্ব-মহিলা ফ্লাইট ছিল এবং ৫০ এভিয়েট্রিক দ্বারা গঠিত ছিল। 

পেনসিলভেনিয়ার উইলিয়ামসপোর্টের কুরিয়ার মিশন থেকে ১৮ অক্টোবর ১৯৮৩ সালে বার্থলোমি সিনসিনটিতে ফিরে আসছিলেন, তখন হঠাৎ তুষার ঝড়ে দৃষ্টিসীমা শূন্যে নেমে যায়। নিরাপদ জায়গায় নামার চেষ্টা করতে তিনি নীচুতে নামেন, তবে দৃষ্টিসীমা এতটাই দুর্বল ছিল যে তিনি পেনসিলভেনিয়ার ইন্ডিয়ানা থেকে প্রায় ৫৫ মাইল উত্তর-পূর্বে একটি পাহাড়ে বিধ্বস্ত হয়েছিলেন।  

### সমাধি
বার্থোলোমিকে ওহাইওর স্প্রিং গ্রোভ কবরস্থানে সমাহিত করা হয়েছে।  

## তথ্যসূত্র

বিষয়শ্রেণী:১৯৪৩-এ মৃত্যু
বিষয়শ্রেণী:১৯০৩-এ জন্ম
ফ্রাঙ্ক পিক অ্যাকার্স

**ফ্রাঙ্ক পিক আকার্স,** ছিলেন আমেরিকান নেভাল রিয়ার অ্যাডমিরাল, যিনি বিমানবাহী জাহাজে অবতরণের সরঞ্জাম নির্মাতা প্রথম বৈমানিক ছিলেন।  

## সামরিক ক্যারিয়ার
ফ্র্যাঙ্ক আকার্স ১৯২২ সালে ইউএস নেভাল একাডেমি থেকে স্নাতক পাশ করেন এবং প্রশান্ত মহাসাগরে পরিচালিত ইউএসএস সামনারে দায়িত্ব পান। ১৯২৫ সালের ১১ সেপ্টেম্বর, তিনি নৌ "উইংস অফ গোল্ড" অর্জন করেন এবং বিমান চালক হন। পরে তিনি ১৯৩৩ সালে হার্ভার্ড বিশ্ববিদ্যালয় থেকে ইলেকট্রনিক কমিউনিকেশনে স্নাতকোত্তর ডিগ্রি অর্জন করেন। স্নাতক শেষ করার পরে, তিনি ক্যালিফোর্নিয়ার সান দিয়েগোতে নেভাল এয়ার স্টেশনে ফ্লাইট টেস্ট অফিসার হন। ১৯৩৫ সালের ৩০ জুলাই এই দায়িত্ব অর্পণকালে, তিনি একটি অস্বাভাবিক বিপজ্জনক পরীক্ষায় অংশ নিয়েছিলেন এবং দেশের প্রথম বিমানবাহী ইউএসএস ল্যাংলিতে অবতরণের চেষ্টা করেছিলেন। বাইরের বিশ্বের সাথে চাক্ষুষ যোগাযোগ রোধ করতে তিনি একটি বিশেষ হুড লাগিয়েছিলেন তার বিমানে যা তাকে এমন বিপজ্জনক পরীক্ষাটি করতে সাহস জুগিয়েছিল। দৃষ্টিশক্তি ছাড়া বিমানবাহী জাহাজের ডেকে বিমান অবতরণ করার কৌশল আবিস্কারের জন্য তিনি বিশিষ্ট ফ্লাইং ক্রস অর্জন করেছিলেন।  
বাম|থাম্ব| লেফটেন্যান্ট ফ্র্যাঙ্ক আকার্স (ফ্লাইটের হেলমেট পরা) রিয়ার অ্যাডমিরাল আর্নেস্ট জে কিং (টুপি পরা)
দ্বিতীয় বিশ্বযুদ্ধের সময়, তিনি ইউএসএস হর্নেটের ন্যাভিগেটর হিসাবে কাজ করেছিলেন এবং টোকিওর বিখ্যাত ডুলিটল রেড এবং মিডওয়ে যুদ্ধে অংশ নিয়েছিলেন। যুদ্ধের পরে, ওয়াশিংটনে অ্যারোনটিক্স ব্যুরোর রেডিও এবং বৈদ্যুতিক শাখার প্রধান হিসাবে অবস্থানকালে, তিনি রাডার বোমাবর্ষণ সহ আরও দক্ষ ও সরলীকৃত বিমানের বৈদ্যুতিন সিস্টেমের উন্নয়ন করেছিলেন, যার ফলে তিনি লিজিয়ন অফ মেরিট লাভ করেছিলেন।  

যুদ্ধের পরে, ১৯৪৫ থেকে ১৯৪৬ সাল পর্যন্ত ইউএসএস সারাতোগার কমান্ডিং অফিসার হিসাবে, তিনি বিমানবাহী জাহাজে একদিনে ৬৪২ বিমান অবতরণের নতুন বিশ্ব রেকর্ড করেছিলেন। ১৯৫১ সাল থেকে ১৯৫৪ সাল পর্যন্ত তিনিই একমাত্র বিমানচালক যিনি ইনসিডিয়া ওয়ারফেয়ারের নৌ অপারেশনের সহকারী প্রধান হিসাবে দায়িত্ব পেয়েছিলেন।   ১৯৬২ সালের ১১ ই জানুয়ারী, তিনি গ্রে ইগল অ্যাওয়ার্ড পেয়েছেন, নৌ-বিমানচালক হিসাবে তাকে এ্‌ই সম্মান দেয়া হয়েছিল কেননা তিনি কর্তব্যরত অবস্থায় অন্য যে কারো থেকে বেশি সময় উড়ন্ত অবস্থায় ছিলেন, যা তিনি ১৯৬৩ সালের ১ এপ্রিল অবসর গ্রহণ অবধি ধরে রেখেছিলেন।  

## তথ্যসূত্র

## বহিঃসংযোগ
*    
* ইউএসএস সারাতোগা (সিভি -৩) এর কমান্ডিং অফিসার  
* নেভির প্রথম ব্লাইন্ড ফ্লাইট  

বিষয়শ্রেণী:১৯৮৮-এ মৃত্যু
বিষয়শ্রেণী:১৯০১-এ জন্ম
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লিজিওন অব মেরিট প্রাপক
বানৌজা সাগর

**বাংলাদেশ নৌবাহিনী জাহাজ** (সংক্ষেপেঃ বানৌজা) **সাগর** বাংলাদেশ নৌবাহিনীর **টাইপ ০১০-শ্রেণীর** একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

## ইতিহাস
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে **বানৌজা সাগর** জাহাজটি সংগ্রহ করে। বাংলাদেশ সরকার ১৯৯৩ সালে চীন থেকে জাহাজ ক্রয় সংক্রান্ত চুক্তি সম্পাদন করে। এরই ধারাবাহিকতায় ১৮ ডিসেম্বর, ১৯৯৪ সালে টাইপ ০১০-শ্রেনির প্রথম জাহাজ হস্তান্তর করে। অবশেষে ২৭ এপ্রিল, ১৯৯৫ সালে **বানৌজা সাগর** জাহাজটি বাংলাদেশ নৌবাহিনীতে কমিশন লাভ করে। বর্তমানে এটি নৌবাহিনীতে মাইন বিধ্বংসী জাহাজ হিসেবে ব্যবহৃত হয়। ১৯৯৮ সালে জাহাজটিকে আপগ্রেড করা হয়‌। যার আওতায়, **তামির II হাল মাউনন্টেড এ্যাক্টিভ সার্চ এন্ড অ্যাটাক সোনার** টিকে কানাডিয়ান **সেলসিয়াস টেক সিএমএএস৩৬/২৯ মাইন সনাক্তকরণ সোনার** দ্বারা প্রতিস্থাপন করা হয়। এছাড়াও **বানৌজা সাগর** ২৮ নভেম্বর, ২০১৪ সালে চট্টগ্রামে ডুবে যাওয়া মাছ ধরার জাহাজ **এফভি বন্ধন** জাহাজটির উদ্ধার অভিযানে অংশগ্রহণ করে।
## বৈশিষ্ট্য ও যান্ত্রিক কাঠামো
**বানৌজা সাগর** জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি পিসিআর/কলোমনা টাইপ ৯-ডি-৮ ডিজেল ইঞ্জিন 
 এবং ২টি শ্যাফট। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি কানাডিয়ান **সেলসিয়াস টেক সিএমএএস৩৬/২৯ মাইন ডিটেকশন সোনার** এবং ১টি **টাইপ ৭৫৬ আই-ব্যান্ড সার্ফেস সার্চ রাডার**।

## রণসজ্জা
**বানৌজা সাগর** জাহাজটি যুদ্ধকালীন সময়ে সহায়ক ভূমিকা পালন করলেও শান্তিকালীন সময়ে নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
* ২টি টাইপ ৭৬ টুইন ব্যারেল ৩৭ মিমি নেভাল গান;
* ২টি টাইপ ৬১ ২৫ মিমি বিমান-বিধ্বংসী গান;
* ২টি টুইন ব্যারেল ১৪.৫ মিমি বিমান-বিধ্বংসী মেশিনগান;
* ২টি বিএমবি-২ প্রোজেক্টর (২০টি ডেপ্ট চার্জ);
* ১২-১৬ সামুদ্রিক মাইন।

## তথ্যসূত্র

বিষয়শ্রেণী:বাংলাদেশ নৌবাহিনীর জাহাজ
গোলাম আকবর খোন্দকার

**গোলাম আকবর খোন্দকার** বাংলাদেশের চট্টগ্রাম জেলার রাজনীতিবিদ ও রাষ্ট্রদূত যিনি চট্টগ্রাম-৬ আসনের সংসদ সদস্য ছিলেন।

## প্রাথমিক জীবন
গোলাম আকবর খোন্দকার চট্টগ্রাম জেলার রাউজানে জন্মগ্রহণ করেন।

## রাজনৈতিক জীবন
গোলাম আকবর খোন্দকার বিএনপির কেন্দ্রীয় সাংগঠনিক সম্পাদক ও চেয়ারপারসনের উপদেষ্টা। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে চট্টগ্রাম-৬ আসন থেকে সংসদ সদস্য নির্বাচিত হন।

২০০১ সালে বিএনপি ক্ষমতায় আসার পর তিনি রাষ্ট্রদূতের দায়িত্ব পালন করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:চট্টগ্রাম জেলার ব্যক্তি
হালকা নীল

থাম্ব

ইংরেজি ভাষায় রঙের নাম হিসেবে **হালকা নীল** বা light blue শব্দটির রেকর্ডকৃত প্রথম ব্যবহার হয়েছিলো ১৯১৫ সালে।

রুশসহ আরো কিছু ভাষায় নীল রঙের জন্য একক কোনো শব্দ প্রচলিত নেই, কিন্তু হালকা নীল (голубой, goluboy) এবং কালচে বা গাঢ় নীল (синий, siniy) শব্দসমুহ প্রচলিত আছে। প্রাচীন গ্রীসে নীল রঙের সমতুল্য শব্দ ছিলো *glaukos* বা হালকা নীল, অধিকন্তু এটা দ্বারা হালকা সবুজ, ধূসর ও হলুদ রঙকেও বুঝানো হতো।

আধুনিক হিব্রুতে হালকা নীলকে *ট্চেলেট* (תכלת) বলা হয় যা নীল রঙ *কাচল* (כחול) এর চেয়ে পৃথক। আধুনিক গ্রীকে, হালকা নীলকে বলা হয় *গেলাজিও* (γαλάζιο) এবং এটিও নীল রঙ *ব্লে* (μπλε) থেকে পৃথক।

## সাংস্কৃতিক প্রভাব

**পতাকা**
* আর্জেন্টিনা, বাহামা, বোতসোয়ানা, ফিজি, গুয়াতেমালা, মাইক্রোনেশিয়া, কাজাকস্তান, পালাও, টুভালু এবং সোমালিয়ার জাতীয় পতাকায় রঙটির উপস্থিতি রয়েছে।

**[[লিঙ্গ]]**
* আধুনিক পশ্চিমা সংস্কৃতিতে মেয়েদের ব্যাপক পছন্দের পিঙ্ক রঙের বিপরীতে ছেলেদের পছন্দের রঙ হলো হালকা নীল যা ছেলেদেরকে উপস্থাপন করে।
         
**নকশা **
* শান্তি ও প্রশান্তির প্রতীক হিসেবেও হালকা নীল রঙ বেশ সমাদৃত। ফলে হাসপাতালের কক্ষগুলোতে এই রঙের ব্যবহার লক্ষ্যণীয়।
* পানির রঙ হিসেবে অনেকেই হালকা নীল ব্যবহার করে থাকেন সায়ান রঙের পাশাপাশি।

 
**স্কুল-কলেজ **
* ক্যামব্রিজ বিশ্ববিদ্যালয়ের অফিসিয়াল রঙ ক্যামব্রিজ নীল মূলত একরকম হালকা নীল রঙ।

**[[ধর্ম]]**
* হিন্দু ধর্মে হালকা নীল: ধ্বংসকারী শিবকে হালকা নীল রঙে চিত্রিত করা হয় এবং তাকে নীলকণ্ঠ নামে অভিহিত করা হয়, কারণ দেবতা ও রাক্ষসদের মধ্যে লড়াইয়ের জোয়ার ফিরিয়ে দেওয়ার প্রয়াসে বিষ গিলেছিলেন।

**যৌনতা**
* রুশ ভাষায় সমকামী পুরুষদের বোঝাতে হালকা নীল (*голубой*, *গোলুবোজ*) এবং সমকামী নারীদের বোঝাতে পিঙ্ক (*розовый*, *রোজোব্যজ*) রঙ ব্যবহৃত হয়।

**ক্রীড়া**
*বক্সিংয়ে ডাব্লিউবিএ রেফারির শার্টের অফিসিয়াল রঙ হালকা নীল।

## তথ্যসূত্র

বিষয়শ্রেণী:রং (বর্ণ)
বিষয়শ্রেণী:নীলের বর্ণচ্ছটা
বিষয়শ্রেণী:সায়ানের বর্ণচ্ছটা
বিষয়শ্রেণী:সবুজের বর্ণচ্ছটা
লোহিত (রং)

থাম্ব|লাল রঙের স্যাচুরেশন
**লোহিত** বা রক্তলাল রঙ হলো লাল রঙেরই একটি একটি গাঢ় আভা যা মানব রক্তের বর্ণের মতো। ইংরেজিতে এটি blood red নামে পরিচিত। কখনো কখনো এটিকে লোহিতলাল, লৌহ বা শোণিতবৎ বলেও ডাকা হয়ে থাকে।

## বৈচিত্র
বিভিন্ন মাপকাঠিতে এটি বিভিন্নভাবে প্রদর্শিত হয়। তার মধ্যে কয়েকটি নিচে উল্লেখ করা হলো 

## তথ্যসূত্র

বিষয়শ্রেণী:রং (নির্দিষ্ট বর্ণ)
বিষয়শ্রেণী:রক্ত
বিষয়শ্রেণী:রং (বর্ণ)
শূরসেন রাজ্য

**শূরসেন** () বা **সৌরসেন** একটি প্রাচীন ভারতীয় রাজ্য যা উত্তর প্রদেশের বর্তমান ব্রজ অঞ্চলের সাথে সম্পর্কিত ও মথুরা এর রাজধানী শহর হিসাবে। বৌদ্ধ পাঠ্য *[[অঙ্গুত্তরনিকায়|আঙ্গুত্তর নিকায়]]* অনুসারে সুরসেন ছিল খ্রিস্টপূর্ব ষষ্ঠ শতাব্দীতে অন্যতম *সোলাসা* (ষোল) মহাজনপদ (শক্তিশালী অঞ্চল)। এছাড়াও এটি হিন্দু মহাকাব্য রামায়ণে উল্লিখিত হয়েছে। প্রাচীন গ্রীক লেখকরা (যেমন-মেগাস্থিনিস) সৌরসেনয় এবং এর শহরগুলো মেথোরা এবং ক্লেইসোব্রা উল্লেখ করেছেন।

## ব্যুৎপত্তি
এর নামের ব্যুৎপত্তি সম্পর্কিত বিভিন্ন রীতি রয়েছে। একটি ঐতিহ্য অনুসারে এটি নামকরা যাদব রাজা শূরসেনের কাছ থেকে নেওয়া হয়েছিল। অন্যরা এটিকে শূরসেনের বর্ধন হিসাবে দেখেন। এটি শ্রীকৃষ্ণের পবিত্র ভূমি যেখানে তিনি জন্মগ্রহণ করেছিলেন, বড় হয়েছিলেন এবং শাসন করেছিলেন।

## ইতিহাস
[থাম্ব| [মথুরা থেকে একটি রৌপ্য মুদ্রা, খ্রিস্টপূর্ব ৫ম শতাব্দী। সাতটি পাঞ্চ-চিহ্ন। ওজন: ৭.১৪ গ্রাম ]]
মহাভারত ও পুরাণগুলো মথুরা অঞ্চলের শাসকদের যাদু বা যাদব হিসাবে উল্লেখ করাা হয়েছে যারা  বহু সংখ্যায় বিভক্ত, যার মধ্যে বৃষ্ণিস রয়েছে। বৌদ্ধ গ্রন্থগুলোতে মথুরা অঞ্চলে বৌদ্ধধর্ম প্রচারকারী গৌতম বুদ্ধের অন্যতম প্রধান শিষ্য মহা কাঁচনের সময়ে সুরসেনদের রাজা অবন্তিপত্তার কথা বলা হয়েছে।

এর রাজধানী মথুরা  যমুনা নদীর তীরে অবস্থিত। বর্তমানে হিন্দুদের জন্য একটি পবিত্র স্থান। প্রাচীন গ্রীক লেখকরা এই অঞ্চলে ক্লেইসোবোরা নামে আরও একটি শহরের কথা উল্লেখ করেছেন।

মথুরায় প্রত্নতাত্ত্বিক খননগুলোতে একটি গ্রামের ক্রমান্বয়ে বৃদ্ধি হয়ে একটি গুরুত্বপূর্ণ নগরীতে পরিণত হয়েছে প্রতীয়মান হয়। প্রথম পর্বে পেইন্টেড গ্রে ওয়ার কালচার (১১০০-৫০০ খ্রীস্টপূর্ব) এর অন্তর্গত ছিল, তার পরে উত্তর কালো পালিশ সংস্কৃতি (৭০০-২০০  খ্রীস্টপূর্ব) চলছিল। গঙ্গা সমভূমির উত্তর বাণিজ্য পথ মালওয়া (মধ্য ভারত) এবং পশ্চিম উপকূলে যাওয়ার পথগুলোর সাথে মিলিত হওয়ার কারণে মথুরা বাণিজ্য কেন্দ্র হিসাবে এর গুরুত্ব অর্জন করেছিল।

## আরও দেখুন

* সৌনীগণ

## তথ্যসূত্র

## উৎস

# Raychaudhuri, H.C. (1972), Political History of Ancient India: From the Accession of Parikshit to the Extinction of the Gupta Dynasty, Calcutta: University of Calcutta.
# Singh, Upinder (2008), A History of Ancient and Early Medieval India: From the Stone Age to the 12th Century, Delhi: Pearson Education, ISBN 978-81-317-1677-9.

বিষয়শ্রেণী:হিন্দু পুরাণে বর্ণিত স্থান
বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:মহাভারত
বিষয়শ্রেণী:মহাজনপদ
বিষয়শ্রেণী:যাদব রাজ্য
বিষয়শ্রেণী:বৈদিক উপজাতি
বিষয়শ্রেণী:প্রাচীন জনগোষ্ঠী
এম আব্দুল ওয়াহাব

**এম আব্দুল ওয়াহাব** (১ মে ১৯২৪–২৯ অক্টোবর ২০১১) যিনি **এম এ ওহাব** নামে পরিচিত ছিলেন। বাংলাদেশের চট্টগ্রাম জেলার রাজনীতিবিদ ও মুক্তিযুদ্ধের সংগঠক যিনি চট্টগ্রাম-৫ আসনের সংসদ সদস্য ছিলেন।

## প্রাথমিক জীবন
এম আব্দুল ওয়াহাব ১ মে ১৯২৪ সালে চট্টগ্রামের হাটহাজারীর ফতেপুরে জন্মগ্রহণ করেন। তার পিতা খলিলুর রহমান ১৯২০-১৯৪৮ সাল পর্যন্ত ফতেপুর ইউনিয়নের প্রেসিডেন্ট ছিলেন।

## রাজনৈতিক জীবন
এম আব্দুল ওহাব মুক্তিযুদ্ধের সংগঠক ছিলেন। তিনি চট্টগ্রাম উন্নয়ন কর্তৃপক্ষের চেয়ারম্যান, চট্টগ্রাম জেলা বোর্ড কাউন্সিলর ও বাংলাদেশ আওয়ামী লীগের বিভিন্ন পদে দায়িত্ব পালন করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

১৯৫৫ খ্রিস্টাব্দে তিনি চট্টগ্রাম জেলা আওয়ামী লীগের যুগ্ম সাধারণ সম্পাদক, ১৯৬৬ তে সহসভাপতি ছিলেন। ১৯৮০-১৯৯২ পর্যন্ত সভাপতি ছিলেন।

১৯৭০ সালের তৎকালীন পাকিস্তান প্রাদেশিক পরিষদের নির্বাচনে তিনি আওয়ামী লীগের মনোনীত প্রার্থী হিসাবে চট্টগ্রাম-৫ আসন থেকে এমএলএ নির্বাচিত হয়েছিলেন।

১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৫ আসন থেকে সংসদ সদস্য নির্বাচিত হন। ১৯৭৫ সালে বাকশাল গঠিত হলে তিনিও যোগ দেন।

## মৃত্যু
তিনি ২৯ অক্টোবর ২০১১ সালে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯২৪-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:চট্টগ্রাম জেলার মুক্তিযোদ্ধা
কারমাইন (রঙ)

**কারমাইন** হলো একটি বর্ণ বা রঙ বিশেষ যা সাম্রাজ্যিক লাল রঙ হিসাবেও পরিচিত। কারমাইন আসলে কিছু গাঢ় লাল রঙের জন্য ব্যবহৃত একটি সাধারণ শব্দ, যে রঙগুলো সামান্য বেগুনি ধাঁচের তবে সাধারণত "ক্রিমসন" নামক বর্ণের চাইতে লাল রঙের অনেকটা কাছাকাছি। নিচে চিত্রিত এরূপ কিছু রুবির রঙ প্রগাঢ় কারমাইন রঙ হিসাবে বর্ণিত হয়ে থাকে।

## ব্যুৎপত্তি
কারমাইন একটি ইংরেজি শব্দ। ইংরেজি ভাষায় রঙের নাম হিসেবে কারমাইন শব্দটির রেকর্ডকৃত প্রথম ব্যবহার হয় ১৫২৩ সালে।

## বৈচিত্র্য

### বুনো তরমুজ

ডানপাশে বা উপরে প্রদর্শিত রঙটি হলো বুনো তরমুজ রঙ।

১৯৭২ সালে ক্রেয়লা কর্তৃক তৈরি হওয়া **অতি লাল** রঙটিই পরবর্তীকালে *বুনো তরমুজব* নামে পরিচিতি পায় ১৯৯০ সালে।

৩৫০ হিউ কোডবিশিষ্ট এই রঙটি কারমাইনের রঙগুলোর মধ্যে একটি।

এই রঙটিকে ফ্লুরোসেন্ট হিসাবে ধরা হয়েছে, তবে কম্পিউটারের পর্দায় এটিকে প্রদর্শনের কোনও ব্যবস্থা নেই।
 

### সহজাত লাল
 
ডানপাশে বা উপরে প্রদর্শিত ক্রেয়লা ক্রেয়ন রঙটি হলো সহজাত লাল বা র‍্যাডিকেল লাল।

ক্রেয়লা দ্বারা ১৯৯০ সালে রঙটি সংজ্ঞায়িত হয়।

৩৪৮ হিউ কোডবিশিষ্ট এই রঙটি কারমাইনের রঙগুলোর মধ্যে একটি।

এই রঙটিকে ফ্লুরোসেন্ট হিসাবে ধরা হয়েছে, তবে কম্পিউটারের স্ক্রিনে এটিকে প্রদর্শনের কোনও ব্যবস্থা নেই।

### স্বর্গীয় পিঙ্ক

ডানপাশে বা উপরে প্রদর্শিত রঙটি হলো স্বর্গীয় পিঙ্ক বা প্যারাডইজ পিঙ্ক।

রঙটির উৎস হলো "প্যান্টোন টেক্সটাইল পেপার এক্সটেন্ডেড (TPX)" রঙয়ের তালিকা, তালিকায় যা #17-1755 TPX—Paradise Pink নামে অন্তর্ভুক্ত রয়েছে।

৩৫০ হিউ কোডবিশিষ্ট হওয়ায় এই রঙটিও কারমাইনের রঙগুলোর মধ্যে একটি বলে অন্তর্ভুক্ত হয়েছে।

### চীনা কারমাইন

ডানপাশে বা উপরে প্রদর্শিত রঙটি হলো চীনা কারমাইন যা ইংরেজিতে রিচ কারমাইন (rich carmine) নামে পরিচিত। প্রদর্শিত চীনা কারমাইন রঙের এই আভাটি ১৯৩০ সালে "রঙের অভিধান" বা ***আ ডিকশোনারি অব কালার*** (A Dictionary of Color) নামক  একটি বইয়ে (নীচে উদ্ধৃত করা হয়েছে) কারমাইন হিসাবে প্রদর্শিত রঙের সাথে সাদৃশ্যপূর্ণ। ইংরেজির আক্ষরিক অনুবাদ হিসেবে বাংলা ভাষায়ও এই রঙটিকে উচ্চ কারমাইন বলা হয়ে থাকে।

### স্প্যানিশ কারমাইন

ডানপাশে বা উপরে প্রদর্শিত রঙটি হলো **স্প্যানিশ কারমাইন**, স্প্যানিশ ভাষায় যা কারমিন নামে পরিচিত।

### সচিত্র কারমাইন

ডানপাশে বা উপরে প্রদর্শিত রঙটি হলো **সচিত্র কারমাইন** যা স্প্যানিশ ভাষায় কারমিন পিকটোরিকো (*Carmín pictórico*) এবং ইংরেজি ভাষায় পিকটোরিয়াল কারমাইন নামে পরিচিত।

বিশেষত চিত্র অঙ্কনকাজে এই রঙটি ব্যবহার করা হয়ে থাকে।

### জাপানি কারমাইন

ডানপাশে বা উপরে প্রদর্শিত রঙটি হলো জাপানি কারমাইন।

কারমাইন রঙের এই আভাটি জাপানে , নামে পরিচিত।

## তথ্যসূত্র

বিষয়শ্রেণী:রং (বর্ণ)
বিষয়শ্রেণী:লালের বর্ণচ্ছটা
সিডনি কেয়েস

**সিডনি আর্থার কিলওয়ার্থ কেয়েস** (২৭ মে ১৯২২ - ২৯ এপ্রিল ১৯৪৩, তিউনিসিয়া) দ্বিতীয় বিশ্বযুদ্ধের সময়কার একজন ইংরেজ কবি ছিলেন।

## জীবন

### প্রারম্ভিক বছর ও শিক্ষা
কেয়েস ১৯২২ সালের ২৭ মে জন্মগ্রহণ করেন। এর কিছু দিন পরেই তার মা মারা যান এবং তিনি তার দাদা-দাদির কাছে বেড়ে উঠেন। কেয়েস খুব কম বয়সে কবিতা লিখতে শুরু করেছিলেন, তার লেখায় প্রধানত উইলিয়াম ওয়ার্ডসওয়ার্থ, রাইনার মারিয়া রিলকে এবং কার্ল জুং এর প্রভাব পরিলক্ষিত হয়। তিনি ডার্টফোর্ড গ্রামার স্কুলে পড়াশোনা করেন এবং এরপর মাধ্যমিক শিক্ষার সময় টনব্রিজ স্কুলে (হিলসাইড, ১৯৩৫-১৯৪০) আবাসিকে ভর্তি হন, এরপর তিনি অক্সফোর্ডের কুইন্স কলেজে ইতিহাসে অধ্যয়নের জন্য বৃত্তি অর্জন করেন। কলেজে পড়ার সময়ে কেয়েস তার জীবনের কেবল দুটি মাত্র বই লিখেছিলেন- *দ্য ক্রুয়েল সলস্টিক* এবং *দ্য আয়রন লরেল*। অক্সফোর্ডে থাকাকালীন সময়ে কেয়েস তরুণ জার্মান শিল্পী মাইলিন কজম্যানের প্রেমে পড়েন, কিন্তু তার ভালবাসা সফলতা পায়নি। তিনি কবি জন হিথ-স্টাবস এবং মাইকেল মেয়ারের সাথে বন্ধুত্ব স্থাপন করেছিলেন, *দ্য চেরওয়েল* ম্যাগাজিন এ সম্পাদনা করেছেন এবং একটি চমকপ্রদ সমাজ গঠন করেছিলেন।

*দ্য আয়রন লরেল* ১৯৪২ সালে প্রকাশিত হয়, সে সময় কেয়েস এর বয়স ছিল মাত্র ২০ বছর। *[[নিউ স্টেটসম্যান]]*, *[[দ্য লিসেনার]]* এবং অন্যান্য কবিতা বিষয়ক সাময়িক পত্রিকায় তার কবিতা প্রকাশিত হয়েছিল।

### মিলিটারী সার্ভিস
১৯৪২ সালের এপ্রিলে কেয়েস অক্সফোর্ডের পড়ালেখা ছেড়ে দিয়ে সেনাবাহিনীতে যোগ দান করেন, সে বছরই তিনি সক্রিয় চাকরিতে প্রবেশ করেন। ১৯৪৩ সালের মার্চ মাসে দ্বিতীয় বিশ্বযুদ্ধে তাকে কুইন্স অউন ওয়েস্ট কেন্ট রেজিমেন্টের সাথে তিউনিসিয়া অভিযানে লড়াই করার জন্য পাঠানো হয়। কেয়েস তার ১১০ টি কবিতার অর্ধেকেরও বেশি তার চাকরির আগেই লিখেছিলেন যা পরে *সিডনি কেয়েসের সংগৃহীত কবিতাসমগ্র* নামে প্রকাশ করা হয়। যুদ্ধকালীন সময়েও তিনি কবিতা লিখতেন বলে জানা যায়। তবে এই কবিতাগুলো আলোর মুখ দেখেনি।

### মৃত্যু
কেয়েস তার একুশতম জন্মদিনের কয়েক দিন আগে ১৯৪৩ সালের ২৯ এপ্রিল পাল্টা আক্রমণে তার প্লাটুনের পশ্চাদপসরণ করতে সহায়তা করতে শত্রু পক্ষকে বাধা দিতে যুদ্ধ করেন এবং যুদ্ধে মারা যান। শত্রুদের হাতে ধরা পরার পর তিনি মারা গিয়েছিলেন বলেও বলা হয়।

## স্বীকৃতি
১৯৪৩ সালে কেয়েস *দ্য ক্রুয়েল সলস্টিক* এবং *দ্য আয়রন লরেল* এর জন্য হাওথর্নডেন পুরস্কার লাভ করেন। তাকে দ্বিতীয় বিশ্বযুদ্ধের অন্যতম অসামান্য কবি হিসাবে আখ্যায়িত করা হয়।

## পাদটিকা

## গ্রন্থপঞ্জি
* 
* 
* 
* 
* 
* 
* রয়, পিনাকি। “সিডনি কেয়েস: *যুদ্ধ-কবি যিনি ‘মৃত্যুর মুখোমুখি হয়েছিলেন’*”. *[[War, Literature and the Arts|যুদ্ধ, সাহিত্য এবং শিল্পকলা]]* (মার্কিন বিমান বাহিনী একাডেমি) (ISSN ২১৬৯-৭৯১৪), ২৬ (১), ২০১৪: http://wlajournal.com/wlaarchive/26/Roy.pdf 

## বহিঃসংযোগ
* 

বিষয়শ্রেণী:১৯২২-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:দ্বিতীয় বিশ্বযুদ্ধে নিহত ব্রিটিশ সেনা কর্মকর্তা
বিষয়শ্রেণী:অক্সফোর্ডের দ্য কুইন্স কলেজের প্রাক্তন ছাত্র
বিষয়শ্রেণী:দ্বিতীয় বিশ্বযুদ্ধের কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:২০শ শতাব্দীর ইংরেজ কবি
বিষয়শ্রেণী:কুইন্স অউন রয়্যাল ওয়েস্ট কেন্ট রেজিম্যান্টের কর্মকর্তা
গারন নদী

**গারন নদী** () বা **গারোনা নদী** (; লাতিন: Garumna *গারুমনা*) দক্ষিণ-পশ্চিম ফ্রান্সের সবচেয়ে গুরুত্বপূর্ণ নদী। নদীটি পিরিনীয় পর্বতমালার মধ্যভাগে স্পেনীয় অংশের মালাদেতা পর্বতশ্রেণী থেকে উৎপত্তি লাভ করে দক্ষিণ-পশ্চিম ফ্রান্সের মধ্য দিয়ে উত্তর-পশ্চিম দিকে প্রবাহিত হয়ে জিরোঁদ নামক মোহনার মাধ্যমে আটলান্টিক মহাসাগরে পতিত হয়েছে। নদীটি ৫৭৫ কিলোমিটার দীর্ঘ, শেষের জিরোঁদ মোহনাটির দৈর্ঘ্য প্রায় ৭২ কিলোমিটার।

উত্তর-পূর্ব স্পেনের আরাগন অঞ্চলের মালাদেতা পর্বতপুঞ্জে ৩০০০ মিটারের অধিক উচ্চতায় অবস্থিত হিমবাহ থেকে আগত দুইটি উৎসস্রোতের সম্মিলনে গারন নদীটির জন্ম হয়েছে। নদীটি প্রথমে স্পেনের সীমানার ভেতরে উত্তর দিকে প্রায় ৪৮ কিলোমিটার প্রবাহিত হয়েছে, এরপর একটি গিরিখাতের মধ্য উচ্চ পার্বত্য উপত্যকা ভাল-দারঁ অতিক্রম করে সংকীর্ণ গিরিসংকট পোঁ-দ্যু-রোয়া-র মধ্য দিয়ে ৫৮০ মিটার উচ্চতায় অতিক্রম করে ফ্রান্সের সীমানার ভেতরে ওত-গারন দেপার্ত্যমঁ (জেলা)-তে প্রবেশ করেছে। এরপর নদীটি পূর্বে প্রবাহিত হয়ে সাঁ-গোদঁ শহরের পাশ দিয়ে প্রবাহিত হয়ে উত্তর-পূর্ব দিকে মোড় নিয়ে ফ্রান্সের অন্যতম বৃহৎ পলিময় সমভূমি অঞ্চলের মধ্য দিয়ে প্রবাহিত হয়েছে এবং আরিয়েজ জেলার কাছে দক্ষিণ-পূর্ব দিক থেকে আগত একটি উপনদীর সাথে মিলিত হয়েছে। তুলুজ নগরীর কাছে এসে এটি আরও বেশ কিছু উপনদীর সাথে মিলিত হয়েছে, যাদের মধ্যে নেস্ত ও সালা উল্লেখযোগ্য। এরপর এটি তুলুজ নগরীর পাশ দিয়ে অতিক্রম করে উত্তর-পশ্চিম দিকে বাঁক নিয়ে বর্দো নগরীর দিকে প্রবাহিত হয়েছে। মোয়াসাক শহরের পশ্চিমে তার্ন নদীটি গারন নদীর সাথে মিলিত হয়েছে, এরপর এগিইয়োঁ শহরের ঠিক নিচে, মারমঁদের দক্ষিণ-পূর্বে লো নদীটিও এর সাথে মিলিত হয়েছে। বর্দো নগরী থেকে প্রায় ৫৫ কিলোমিটার উজানে গারন নদীটি কাস্তে নামক লোকালয় অতিক্রম করেছে, এটিই নদীটির সর্বোচ্চ জোয়ার বিন্দু। বর্দো নগরীতে এসে নদীটির প্রশস্ততা বৃদ্ধি পেয়ে ১৮০০ ফুট হয়েছে। এরপর নদীটি পূর্বে দ্রাক্ষাসুরা (ওয়াইন) উৎপাদনকারী অঁত্র-দ্যো-মের উপদ্বীপ এবং পশ্চিমে মেদক উপকূলীয় চিলতের মধ্য দিয়ে প্রবাহিত হয়ে বর্দো নগরী থেকে প্রায় ২৬ কিলোমিটার উত্তরে, বেক দঁবেস লোকালয়ের কাছে দর্দইন নদীর সাথে মিলিত হয়ে বিশাল, অতিপ্রশস্ত জিরোঁদ মোহনা গঠন করেছে। সমুদ্রগামী জাহাজগুলি বর্দো নগরীর বন্দর পর্যন্ত গমন করতে পারে।

গারন নদীটির প্রবাহ ৫০টি লক (নদীর আবদ্ধ অংশ যার পানির তলের উচ্চতা যন্ত্রচালিত দরজা দিয়ে নিয়ন্ত্রণ করা যায়) দ্বারা নিয়ন্ত্রণ করা হয়। নদীতে হঠাৎ বন্যা হয়ে থাকে ও এর ফলে ক্ষয়ক্ষতিও হয়। ১৭৭০, ১৮৫৬ ও ১৯৩০ সালে বিধ্বংসী বন্যার কথা লিপিবদ্ধ আছে। মৌসুমভেদে নদীতে পানির প্রবাহের পরিমাণ অনিয়মিত। বসন্তকালে পর্বতের বরফগলা পানির কারণে নদীর উচ্চতা বৃদ্ধি পায়, অন্যদিকে আগস্ট ও সেপ্টেম্বর মাসে উচ্চতা সবচেয়ে কম থাকে। গারন নদীটি সম্পূর্ণ নাব্য (নৌ পরিবহনের উপযোগী) নয়। তুলুজ থেকে কাস্তে পর্যন্ত গারন নদীর পাশ দিয়ে একটি প্রাচীন ও স্বল্পব্যবহৃত খাল আছে (১৮৩৮-১৮৫৬ সালে নির্মাণ করা হয়েছিল), যার উদ্দেশ্য ছিল বর্দো থেকে তুলুজ পর্যন্ত সরাসরি নৌপথ প্রদান করা। আবার তুলুজ থেকেই গারন নদী ও ভূমধ্যসাগরের মধ্যে সংযোগ স্থাপনকারী একটি প্রাচীন খাল আছে, যার নাম কানাল দ্যু মিদি। গারন নদীবিধৌত অঞ্চলের আয়তন প্রায় ৫৬ হাজার বর্গকিলোমিটার, যা বাংলাদেশের আয়তনের প্রায় এক-তৃতীয়াংশ এবং পশ্চিমবঙ্গের আয়তনের প্রায় দুই-তৃতীয়াংশ। দর্দইন নদীকে ধরলে গারন নদীবিধৌত অঞ্চলের আয়তন দাঁড়ায় প্রায় ৮৫ হাজার বর্গকিলোমিটার, যা সমগ্র পশ্চিমবঙ্গের আয়তনের প্রায় সমান।

## তথ্যসূত্র

বিষয়শ্রেণী:কাতালুনিয়ার নদী
বিষয়শ্রেণী:স্পেনের নদী
বিষয়শ্রেণী:ফ্রান্সের নদী
বিষয়শ্রেণী:ইউরোপের আন্তর্জাতিক নদী
সুজানা ইয়র্ক

**সুজানা ইয়র্ক** নামে সুপরিচিত **সুজানা ইয়োলান্ডে ফ্লেচার** (৯ জানুয়ারি ১৯৩৯ - ১৫ জানুয়ারি ২০১১) একজন ইংরেজ অভিনেত্রী ছিলেন। তিনি ১৯৬০-এর দশকে *[[টম জোন্স (১৯৬৩-এর চলচ্চিত্র)|টম জোন্স]]* (১৯৬৩) ও *[[দে শুট হর্সেস, ডোন্ট দে? (চলচ্চিত্র)|দে শুট হর্সেস, ডোন্ট দে?]]* (১৯৬৯) চলচ্চিত্রে অভিনয় করে আন্তর্জাতিক খ্যাতি অর্জন করেন। *[[দ্য ডেইলি টেলিগ্রাফ]]*-এ এক শোকগাঁথায় তার সম্পর্কে লেখা হয়, "চীনা-শ্বেত চামড়া ও কিউপিড ঠোঁটওয়ালা নীল চোখবিশিষ্ট এই ইংরেজ প্রাণোচ্ছল ষাট বছর বয়সীদের ইন্দ্রিয়ভোগবিলাসের প্রতিনিধিত্ব করেন, যিনি প্রমাণ করেছেন যে তিনি অসাধারণ ভাবানুভূতিপূর্ণ প্রকৃত অভিনয়শিল্পী।"

ইয়র্ক *ফ্রয়েড* (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি *দে শুট হর্সেস, ডোন্ট দে?* চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার ও একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। এছাড়া তিনি *ইমেজেস* চলচ্চিত্রে অভিনয়ের জন্য কান চলচ্চিত্র উৎসবের শ্রেষ্ঠ অভিনেত্রী পুরস্কার অর্জন করেন। ১৯৯১ সালে ফরাসি সরকার তাকে অর্দ্র দে আর্ত এ দে লেত্রর অফিসার খেতাবে ভূষিত করে।

## প্রারম্ভিক জীবন
ইয়র্ক ১৯৩৯ সালের ৯ই জানুয়ারি লন্ডনের চেলসিতে জন্মগ্রহণ করেন। তার পিতা সিমন উইলিয়াম পিল ভিকার্স ফ্লেচার (১৯১০-২০০২) ছিলেন একজন মারচেন্ট ব্যাংকার ও স্টিল ব্যবসায়ী এবং মাতা সাবেক জোন নিটা ম্যারি বাউরিং। বাউরিং ছিলেন ফ্লেচারের প্রথম স্ত্রী। তারা ১৯৩৫ সালে বিয়ে করেন এবং ১৯৪৩ সালের পূর্বে তাদের বিবাহবিচ্ছেদ ঘটে। ইয়র্ক তাদের কনিষ্ঠ কন্যা।
 তার মাতামহ ওয়াল্টার অ্যান্ড্রু বাউরিং সিবিই একজন ব্রিটিশ কূটনীতিক ছিলেন। তিনি ১৯৩৩ থেকে ১৯৩৫ পর্যন্ত ডোমিনিকা প্রশাসনের দায়িত্বে ছিলেন। ইয়র্কে প্র-প্র-মাতামহ ছিলেন রাজনৈতিক অর্থনীতিবিদ স্যার জন বাউরিং। ইয়র্কের এক বড় বোন ছিল, এবং পলিন দে মর্টন দে লা চেপেলের সাথে তার পিতার দ্বিতীয় বিবাহের পক্ষ থেকে তার ইউজিন জেভিয়ার চার্লস উইলিয়াম পিল ফ্লেচার নামে এক বৈমাত্রেয় ভাই ছিল।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৩৯-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ মঞ্চ অভিনেত্রী
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:রয়্যাল শেকসপিয়র কোম্পানির সদস্য
বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:লন্ডনের অভিনেত্রী
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:চেলসি, লন্ডনের ব্যক্তি
বাণী রাণী

**বাণী রাণী** () হচ্ছে ১৯৭৪ সালে মুক্তিপ্রাপ্ত একটি তামিল চলচ্চিত্র। সি ভি রাজেন্দ্র এবং তোপি চাণক্য যৌথভাবে এই চলচ্চিত্রের পরিচালক ছিলেন। চলচ্চিত্রটি হিন্দি চলচ্চিত্র সীতা অর গীতার পুনঃনির্মাণ ছিলো; হিন্দি চলচ্চিত্রটিতে ছিলেন ধর্মেন্দ্র, সঞ্জীব কুমার এবং হেমা মালিনী আর এই তামিল সংস্করণে শিবাজি গণেশন, বানিশ্রী এবং আর. মুথুরমণ ছিলেন। সীতা অর গীতা চলচ্চিত্রটি আবার তেলুগু ভাষায় 'গাঙ্গা মাঙ্গা' নামে নির্মাণ করা হয়েছিলো এবং বানিশ্রী ওখানেও ছিলেন তবে সেটা ১৯৭৩ সালে মুক্তি পেয়েছিলো।
## অভিনয়ে
*শিবাজি গণেশন - রঙ্গ
*বানিশ্রী - বাণী এবং রাণী (যমজ বোন)
*আর. মুথুরমণ - রবি
*নাগেশ - অতিথি চরিত্র
## প্রযোজনা
এই চলচ্চিত্রটি ছিলো হিন্দি ভাষার চলচ্চিত্র *[[সীতা অর গীতা]]*-এর পুনঃনির্মাণ যেটা ছিলো ১৯৭২ সালে মুক্তিপ্রাপ্ত এবং অনেক জনপ্রিয়। তোপি চাণক্য একাই এই চলচ্চিত্রটি বানাচ্ছিলেন কিন্তু হঠাৎ তিনি হৃদরোগে আক্রান্ত হয়ে মারা গেলে সি ভি রাজেন্দ্র চলচ্চিত্রটি পরিচালনার দায়িত্ব নেন। চাণক্য আর রাজেন্দ্র দুজনেরই পরিচালনা চলচ্চিত্র-সমালোচকদের দ্বারা ইতিবাচক সাড়া পেয়েছিলো।

## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৭০-এর দশকের তামিল ভাষার চলচ্চিত্র
বিষয়শ্রেণী:১৯৭৪-এর চলচ্চিত্র
বিষয়শ্রেণী:ভারতীয় চলচ্চিত্রে যমজ
বিষয়শ্রেণী:সলিম-জাভেদের চিত্রনাট্য সংবলিত চলচ্চিত্র
পলিস্যা হোটেল

**পলিস্যা হোটেল** (; ) পরিত্যক্ত প্রিপিয়াত শহরের অন্যতম উঁচু ভবন, যা ১৯৮৬ সালে চেরনোবিল বিপর্যয়ে ক্ষতিগ্রস্ত হয়েছিল। ১৯৭০-এর দশকের মাঝামাঝি সময়ে চেরনোবিল বিদ্যুৎ কেন্দ্র পরিদর্শনকারী অতিথিদের জন্য এটি তৈরি করা হয়েছিল। ২৭ এপ্রিল ১৯৮৬ সালে, চেরনোবিলের বিপর্যয়ের পরের দিন বিকেলে পরিত্যক্ত ঘোষণার পর হোটেলটি বর্তমানে অর্ধ-নষ্ট। হোটেলটি ভিডিও গেম *[[Call of Duty 4: Modern Warfare|কল অব ডিউটি ৪: মডার্ন ওয়ারফেয়ারে]]* -এ প্রদর্শিত হয়েছে। এছাড়াও সুয়েডের "লাইফ ইজ গোল্ডেন" সঙ্গীত ভিডিওতে এটি প্রদর্শিত হয়েছে।

## পটভূমি
লেনিন স্কয়ারে কমপ্লেক্স ভবনের অংশ হিসেবে নির্মিত হোটেলটির মধ্যে রয়েছে প্যালেস অব কালচার এনার্জেটিক, ডিপার্টমেন্ট স্টোর এবং রেস্তোঁরা। মূল পরিকল্পনা অনুসারে, হোটেলের উপরের তলায় গ্রীষ্মের টেরেস এবং পর্যবেক্ষণ প্ল্যাটফর্ম সহ একটি ক্যাফে নির্শাণের কথা ছিল; যদিও তা কখনও নির্মিত হয়নি।

চেরনোবিল বিপর্যয়ের ধ্বংসস্তুপ অপসারণের সময় হোটেল ভবনটি লিকুইডেটর এবং কর্মকর্তারা ব্যবহার করেছিল। এটি একটি সদর দফতর হিসেবে ব্যবহৃত হয়েছিল, যেখানে হেলিকপ্টারগুলির ক্রিয়াকলাপ সমন্বিত হয়েছিল। চেরনোবিল পারমাণবিক বিদ্যুৎকেন্দ্রের জ্বলন্ত চুল্লিতে বালু, সীসা এবং বোরিক অ্যাসিড নিক্ষেপন প্রক্রিয়ায় জড়িত হেলিকপ্টারগুলি হোটেলের ছাদে অবস্থান নিয়েছিল।

## চিত্রশালা

## তথ্যসূত্র

বিষয়শ্রেণী:ইউক্রেনে ১৯৭০-এর দশকে প্রতিষ্ঠিত
বিষয়শ্রেণী:২০শ শতাব্দীতে সম্পন্ন হোটেল ভবন
বিষয়শ্রেণী:বিলুপ্ত হোটেল
বিষয়শ্রেণী:ইউক্রেনের হোটেল
বিষয়শ্রেণী:কিয়েভ ওব্লাস্টের ভবন ও স্থাপনা
বিষয়শ্রেণী:সোভিয়েত ইউনিয়নে নির্মিত হোটেল
বিষয়শ্রেণী:চেরনোবিল বহিষ্করণ অঞ্চল
বিষয়শ্রেণী:প্রিপিয়াত
জঙ লাল

থাম্ব|এই যৌগ(Fe2O3) থেকে লাল রঙ
**জঙলাল** বা ভেনেশিয়ান রেড হলো কালচে লাল রঙের একটি হালকা ও  উষ্ণ রকমফের। এটি এসেছে ফেরিক অক্সাইড (Fe2O3) হতে।

ঐতিহাসিকভাবে জঙলাল একটি লাল জগতের রঙ যা প্রায়শই ইতালীয় রেনেসাঁর চিত্রগুলিতে ব্যবহৃত হত। এটিকে সিনোপিয়া নামেও ডাকা হতো, কেননা উত্তর তুরস্কের সিনোপ বন্দর থেকে সেরা মানের রঙ্গকটি আসতো। এটি ছিল সিনাব্রেস নামক রঙ্গকটির প্রধান উপাদান, যা পঞ্চদশ শতাব্দীর ইতালিয়ান চিত্রশিল্পী এবং লেখক সেনিনো সেনিনি তাঁর "ইল লিব্রো ডেল'আরতে" নামক চিত্রকর্ম সম্পর্কিত একটি হ্যান্ডবুকে লিখেছিলেন।

ইংরেজ গৃহযুদ্ধের সময় (১৬৪২-১৬৫১), যুদ্ধের ময়দানে পারস্পরিক পরিচয় শনাক্তকরণ সহজ করতে জঙলাল রঙটি নতুন মডেল আর্মির ইউনিফর্মের প্রাথমিক রঙ হিসাবে গৃহীত হয়েছিল। এর কারণ মূলত জঙলাল রঙ তখনকার সময়ে অন্যান্য রঙের তুলনায় সস্তা বা সহজলভ্য ছিল। যুদ্ধের পরে, ব্রিটিশ সেনাবাহিনী এই কাজটি অব্যাহত রেখেছে, ১৭ এবং ১৯ শতকের সময়ে তারা এই পোশাকটিকে "রেডকোটস" বলে একটি সৈন্যসুলভ ডাকনাম দেয়। ১৮৯০ এর দশকে জঙলালের বদলে খাকি রঙটিকে ব্রিটিশ সেনাবাহিনীর যুদ্ধক্ষেত্রের প্রধান রঙ হিসাবে প্রতিস্থাপন করা হয়েছিলো।

ইংরেজি ভাষায় রঙের নাম হিসেবে ভেনেশিয়ান রেড বা জঙলাল শব্দটির রেকর্ডকৃত প্রথম ব্যবহার হয় ১৭৫৩ সালে।
## তথ্যসূত্র

বিষয়শ্রেণী:রং (বর্ণ)

বিষয়শ্রেণী:লাল রং
বিষয়শ্রেণী:লালের বর্ণচ্ছটা
অজয়গড় রাজ্য

**আজাইগড় রাজ্য** ব্রিটিশ রাজ আমলে ভারতের অন্যতম দেশীয় রাজ্য ছিল। রাজ্যটি ১৭৬৫ সালে প্রতিষ্ঠিত হয়েছিল এবং এর রাজধানী মধ্য প্রদেশের আজাইগড়ে অবস্থিত।

অজাইগড়ের শেষ শাসক ১৯৫০ সালের ১ জানুয়ারি ইন্ডিয়ান ইউনিয়নে যোগদান বিষয়ে স্বাক্ষর করেন।

## ইতিহাস
আজাইগড় ছিল ব্রিটিশ রাজত্বকালে একই নামে দেশীয় রাজ্যের রাজধানী। জাইতপুর রাজ্যের রাজা পাহাড় সিংয়ের ভাগ্নে গুমান সিং ১৭৬৫ সালে আজাইগড় প্রতিষ্ঠা করেছিলেন। ১৮০৯ সালে অজাইগড় ব্রিটিশদের দখলে যাওয়ার পরে এটি কেন্দ্রীয় ভারত এজেন্সিটির বুন্দেলখণ্ড এজেন্সিতে দেশীয় রাজ্য হয়। এর আয়তন ছিল ৭৭১ মাইল ২ (১৯৯৭) &nbsp; কিমি ২ এবং ১৯০১ সালে জনসংখ্যা ৭৮,২৩৬ জন। শাসকরা *সয়াই মহারাজের* উপাধি ধারণ করেছিল। তিনি আনুমানিক বার্ষিক আয় প্রায় ১৫,০০০ / - ইউরো আয় করেন এবং ৪৬০ / - ইউরোর শ্রদ্ধা নিবেদন করতেন। প্রধান আজাইগড় পাহাড়ি দুর্গের পাদদেশে নওগং শহরে বাস করতেন, যেখান থেকে রাজ্যটির নামকরণ হয়েছিল। খাড়া পাহাড়ের উপরে অবস্থিত এই দুর্গটিতে অবস্থিত টাওয়ার ৮০০ ফিট উচু এবং বিস্তৃত খোদাই করা ভাস্কর্যগুলিতে সজ্জিত বেশ কয়েকটি মন্দিরের ধ্বংসাবশেষ রয়েছে। শহরটি প্রায়শই ম্যালেরিয়াতে ক্ষতিগ্রস্ত হত এবং ১৮৬৮-১৮৬৯ ও ১৮৯৬-১৮৯৭ সালে দুর্ভিক্ষের দ্বারা মারাত্মকভাবে ভোগে।

১৯৫০ সালের ১ জানুয়ারি রাজ্যটি ভারত সরকারকে অনুমোদন দেয়; ক্ষমতাসীন প্রধানকে প্রাইভেট পার্সের জন্য ৭৪,৭০০ টাকা দেওয়া হয়েছিল।

## শাসক
থাম্ব|আজাইগড় রাজ্যের গাড়ি নং .১৭।
রাজ্যের শাসকরা বুন্দেলা রাজবংশের অন্তর্ভুক্ত ছিল।

### রাজা

* ১৭৬৫- ১৭৯২ গুমান সিং
* ১৭৯২ - ১৭৯৩ বখত সিং (প্রথম রাজত্ব)
* ১৭৯৩ - ১৮০২ আলী বাহাদুর
* ১৮০২ - ১৮০৪ শমসের বাহাদুর
* ১৮০৪- ১৮০৭ লক্ষ্মণ দাদা (দখলদার)
* ১৮০৭- ১৮৩৭ বখত সিং (দ্বিতীয় রাজত্ব)
* ১৮৩৭- ১৮৪৯ মাধো সিং
* ১৮৪৯ - ১৮৫৩ মহিপত সিং
* ১৮৫৩ - ১৮৫৫ বিজল সিং
* ১৮৫৫- ১৮৫৯ আন্তঃসংযোগ
* ১৮৫৯- ১৮৭৭ রঞ্জোর সিংহ

### সওয়াই মহারাজা

* ১৮৭৭- ১৯১৯ রঞ্জোর সিংহ
* ১৯১৯- ১৯৪২ ভোপাল সিং
* ১৯৪২- ১৯৪৮ পুণ্য প্রতাপ সিং

### পদবীধারী মহারাজা

* ১৯৪৮- ১৯৫৮ পুণ্য প্রতাপ সিং

## তথ্যসূত্র

বিষয়শ্রেণী:রাজপুত
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৮০৯-এ ভারতে প্রতিষ্ঠিত
বিষয়শ্রেণী:পন্না জেলা
বিষয়শ্রেণী:১৯৫০-এ ভারতে বিলুপ্ত
বিষয়শ্রেণী:১৭৬৫-এ প্রতিষ্ঠিত রাষ্ট্র ও অঞ্চল
আপ্সডেল লাল

থাম্ব|আপ্সডেল লাল

**আপ্সডেল লাল** হলো একটি রঙ বিশেষ যা গাঢ় মাঝারি ঘরানার লাল রঙের রকমফের এবং ফায়ার ইঞ্জিন লাল রঙের কিছুটা অনুরূপ।

দ্বিতীয় বিশ্বযুদ্ধের পরে হংকংয়ের কিং জর্জ ভি বিদ্যালয়ের নতুন সাইটের প্রথম প্রধান শিক্ষক রেভারেন্ড জি আপ্সডেলের স্মরণার্থে আপ্সডেল লাল রঙটি তৈরি করা হয়েছিল।

১৯৬৩ সাল থেকে জি.আপ্সডেলের প্রতি শ্রদ্ধার্থে আপ্সডেল লাল রঙটির ব্যবহার শুরু হয়েছিল, এবং রাত্রীকালীন অনুষ্ঠানগুলিতে খাঁটি লাল রঙের তরফে পতাকার জন্য এই রঙটি ব্যবহৃত হয়ে থাকে।

## তথ্যসূত্র

বিষয়শ্রেণী:রং (বর্ণ)
বিষয়শ্রেণী:লাল রং
বিষয়শ্রেণী:লালের বর্ণচ্ছটা
বামে, সল্যান

**বামে** পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপাল আদমশুমারি অনুসারে এর জনসংখ্যা ছিল ৪৩৩১ জন এবং খানার সংখ্যা ছিল ৭২৯ টি। 

## তথ্যসূত্র

বিষয়শ্রেণী:নেপালের সল্যান জেলার জনপদসমূহ
বিষয়শ্রেণী:নেপালের সল্যান জেলার ভৌগোলিক অসম্পূর্ণ
মোষ (রঙ)

**মোষ** একটি রঙ বিশেষ যা অনেকটা হালকা বাদামী হলুদ রঙের মতো। আফ্রিকান মহিষ বা মোষের গায়ের রঙ থেকে এরূপ নামকরণ। মোষ আদতে **[[Ochre|গৈরিক মাটি]]**র রঙেরই সমগোত্রীয়।

আরওয়াইবি চতুর্থমাত্রা রঙ হিসাবে এটি তৃতীয় মাত্রার সিট্রন এবং রুসেটের সমপরিমাণ মিশ্রণ দ্বারা উৎপন্ন একটি  রঙ।

## প্রকৃতিতে মোষ রঙ

### ভূতাত্ত্বিক
বিভিন্ন অঞ্চলে থাকা বালু, শিলা এবং রাইনে মোষ রঙের ছাপ স্পষ্ট।

File:Sand Drawings.JPG|মোষ বালু
File:Short Cliff - geograph.org.uk - 881661.jpg|মোষ পাথর
File:LoessVicksburg.jpg|মোষ রাইন


### প্রাকৃতিক নির্বাচন
মোষ রঙ ছদ্মবেশ ধারণের জন্য প্রাণীদের পক্ষে বেশ সুবিধাজনক এবং অধিকাংশ ক্ষেত্রেই এটি প্রাকৃতিক নির্বাচনের মাধ্যমে ঘটে থাকে।

File:AB Keeled Scales.jpg|সাপের গায়ে মোষ রঙের ছোপ
File:Phalera bucephala MHNT.jpg| ডানায় মোষ রঙের ছাপসহ একটি মথ (*Phalera bucephala*)
File:Phalera bucephala, Mondvogel 6.JPG|মোষ রঙের সাহায্যে একটি মথ ছদ্মবেশ ধারণ করে রয়েছে
File:Panellus_stipticus_8445.jpg|মোষ ছত্রাক

মোষ রঙের ছাপ থাকায় অনেক প্রজাতির নামের সাথে জুড়ে দেওয়া হয়েছে মোষ শব্দটি, যার মধ্যে রয়েছে মোষ আরচিং মথ, মোষ-পেটা ক্লাইম্বিং মাউস এবং মোষ-মুখী কোয়েল-কবুতর, মোষ-ভেন্টেড বুলবুল, এবং মোষ-তিল ফ্লাফটেল ​​সহ কমপক্ষে ষাটটি পাখি।

চিত্র:Nomascus-gabriellae.jpg|উত্তরাঞ্চলের মোষ-গাল বিশিষ্ট একজোড়া গিবন বানর
চিত্র:Buff-banded Rail LEI Jan08.jpg|মোষ-ফিঁতে রেল
চিত্র:Theristicus caudatus (Coclí) (5145728595).jpg|মোষ-গলা আইবিস
চিত্র:Tangara cayana1.jpg|বার্নিশ-মোষ টেনেগার


## তথ্যসূত্র

বিষয়শ্রেণী:রং (বর্ণ)
বিষয়শ্রেণী:বাদামীর বর্ণচ্ছটা
বিষয়শ্রেণী:হলুদের বর্ণচ্ছটা
বিষয়শ্রেণী:কমলার বর্ণচ্ছটা